ઉલ્લેખનીય છે કે, ગત અઠવાડિયે ચૂંટણી પંચની પત્રકાર પરિષદમાં હિમાચલ પ્રદેશની ચૂંટણીની તારીખો જાહેર કરવામાં આવી હતી અને સાથે જણાવવામાં આવ્યું હતું કે, ગુજરાતમાં ચૂંટણી 18 ડિસેમ્બર પહેલા યોજાશે, પરંતુ ચૂંટણીની તારીખો જાહેર નહોતી થઇ. ત્યાર બાદ સમાચાર આવ્યા હતા કે, ઉત્તર ગુજરાતમાં બનાસકાંઠા સહિત કેટલાક વિસ્તારોમાં પૂર બાદ પુનર્વસનનું કાર્ય હજુ પણ ચાલી રહ્યું છે, આથી સરકાર દ્વારા ચૂંટણી પંચને તારીખો પાછળ કરવા વિનંતી કરવામાં આવી હતી, જે ચૂંટણી પંચે સ્વીકારી હતી. ત્યાર બાદ વિપક્ષ તરફથી આ મામલે સતત પ્રહારો થઇ રહ્યાં છે. મતદાન અને મત ગણતરી વચ્ચે 40 દિવસના અંતરને લઇને કોંગ્રેસ સવાલ કરી રહ્યું છે. કોંગ્રેસનો આરોપ છે કે, રાજ્યમાં ચૂંટણી પહેલાં વિવિધ વાયદાઓ અને ઘોષણાઓ માટે સરકારને સમય આપવા માટે જ તારીખો જાહેર કરવામાં નથી આવી રહી.